શિવજી પ્રસન્ન થયા અને ગજાસુરને વરદાન આપ્યું કે હવે પછી તું મારો ગણ થઈશ. ગરુડના હાથે અજાણતાં જ પોતાનો ઉદ્વાર થયો એટલે તેણે ગરૂડેશ્વર શિવની સ્થાપના કરી. ગરુડેશ્વર મંદિર નદીથી થોડુંક દૂર ટેકરી ઉપર આવેલું છે. ટેકરીની નીચે નર્મદાતટ પર ગજાસુર દૈત્યએ ભગવાન શ્રી શંકરની આકરી તપશ્વર્યા કરી હતી, અને શિવજીને પ્રસન્ન કર્યા હતા. શિવજીની અહીં સ્થાપના કરી હતી. અહીં આવતા યાત્રિકો નવા બનેલા દત્ત મંદિરની મુલાકાતે શ્રદ્ધા સાથે આવે છે.